Stiria vaccinează!

# DE CE AR TREBUI SĂ VĂ VACCINAȚI?

Vaccinul vă protejează de îmbolnăvirea gravă cu COVID-19 și reduce riscul de transmitere a acestuia altor persoane.

# CUM ACȚIONEAZĂ VACCINUL?

Vaccinul vă stimulează organismul să dezvolte anticorpi. Acești anticorpi vă protejează de îmbolnăvirea gravă dacă sunteți expus la virusul COVID-19. Vaccinurile nu conțin nici un virus (SARS-CoV-2).

# VACCINAREA ESTE SIGURĂ?

Da. Vaccinul a fost testat pentru siguranță. Agenția Europeană a Medicamentului (EMA) a acordat autorizaṭia acestuia. Vaccinul este, de asemenea, sigur pentru persoanele cu diabet zaharat, hipertensiune arterială, boli de inimă şi astm.

# CUM PUTEṬI OBṬINE O PROGRAMARE PENTRU A FI VACCINAT?

Puteți beneficia de vaccinul împotriva coronavirusului în centrele de vaccinare din Stiria, precum și în numeroasele cabinete de vaccinare ale medicilor de familie. În prezent nu este necesară înregistrarea în centrele de vaccinare din Stiria.

[LINK ORELE DE DESCHIDERE](https://www.impfen.steiermark.at/cms/beitrag/12838015/161885180/)

[LINK LISTA CENTRELOR DE VACCINARE DIN REGIUNE](https://www.impfen.steiermark.at/cms/ziel/162879324/DE/)

 Vă rugăm să aduceți cu dvs. următoarele documente la vaccinare:

* confirmarea înregistrării ȋn format tipărit sau digital
* e-cardul valabil
* carnetul de vaccinări valabil (dacă este disponibil)
* lista curentă de medicamente (dacă este disponibilă)
* fișa de informare și documentare privind vaccinarea împotriva coronavirusului completată

# CÂTE DOZE DE VACCIN AVEȚI NEVOIE?

Comitetul Național pentru Vaccinare recomandă 3 vaccinări pentru cea mai bună protecție si de lungă durată pentru toți începând cu vârsta de 5 ani: 2 vaccinări pentru prima serie de vaccinare și o nouă vaccinare după 6 luni. Pentru persoanele cu vârsta de peste 80 de ani se recomandă doza de rapel (al patrulea vaccin) cel mai devreme la 4 luni, dar în orice caz la 6 luni de la vaccinarea de bază (al treilea vaccin) (off-label).

Persoanele cu risc (indiferent de vârstă, începând cu vârsta de 12 ani) și persoanele cu vârsta cuprinsă între 65 și 79 de ani cu boli anterioare și circumstanțe care reprezintă un risc crescut de evoluție severă COVID-19 sau la care este de așteptat o durată mai scurtă de protecție cu vaccin, se poate administra doza de rapel (al patrulea vaccin) cel mai devreme la 4 luni, în mod optim la 6 luni după vaccinarea de bază (al treilea vaccin) după o evaluare medicală individuală beneficiu-risc (off-label).

# AVEṬI ALERGII. PUTEṬI TOTUŞI SĂ VĂ VACCINAṬI?

Cadrele medicale vă pot explica lista cu conținutul vaccinului pentru a vă asigura că puteți să vă vaccinaṭi. Vaccinul împotriva COVID-19 nu conține ouă, gelatină, conservanți sau antibiotice.

# AṬI AVUT DEJA COVID-19. MAI TREBUIE SĂ VĂ VACCINAṬI?

Da. Imunitatea după o infecție cu virusul COVID-19 vă protejează numai pentru o perioadă de timp. Vă puteți îmbolnăvi din nou cu COVID-19. Este mai bine să vă vaccinați pentru a fi protejaṭ și de a reduce riscul de transmitere a acestuia altor persoane.

EXISTĂ EFECTE SECUNDARE DUPĂ VACCINARE?

Vaccinarea poate provoca reacții adverse: dureri sau roșeață la locul injectării, precum și dureri de cap, febră și crampe musculare. Aceste reacții sunt destul de frecvente, dar sunt normale. Reacțiile de obicei dispar după câteva zile. După vaccinare, veți fi sub observaṭia personalului medical timp de circa 15 de minute.

VACCINAREA ESTE VOLUNTARĂ?

Din februarie 2022 există o obligativitate generală de vaccinare împotriva COVID-19. Cu vaccinul împotriva COVID-19 vă puteți proteja pe dvs. și pe cei din jur în cel mai bun mod posibil.

# AVEȚI ÎNTREBĂRI DESPRE VACCINAREA ÎMPOTRIVA CORONAVIRUSULUI ȘI VACCINURI?

Contactați linia telefonică de informare a guvernului: 0800 555 621

Toate informațiile privind „Stiria vaccinează“:

[www.impfen.steiermark.at](http://www.impfen.steiermark.at)

Înregistrarea pentru vaccinare:

[www.steiermarkimpft.at](http://www.steiermarkimpft.at/)